laion/Wikipedia-Exotic huggingface dataset:
GeForce 10

סדרת מאיצי הגרפיקה GeForce 10 ‏(10XX) היא משפחת מעבדים גרפיים שפותחה על ידי חברת Nvidia. המעבדים בנויים בארכיטקטורה של פסקל, על שמו של המתמטיקאי בלז פסקל. הליבה הראשונה שעובדת בארכיטקטורת פסקל, ה-GP100, הוכרזה ב-5 באפריל 2016 והכרטיסים הראשונים שעובדים תחת ארכיטקטורה זו, ה-GTX 1080 וה-GTX 1070, שפועלים על ליבת GP104, הוכרזו ב-7 במאי 2016 בשעה 04:00 לפנות בוקר שעון ישראל. GTX 1080 כולל בתוכו זיכרון GDDR5X, שמהיר מ-GDDR5 הסטנדרטי, טכנולוגיית SLI היברידית שמכפילה את התעבורה של חיבור ה-SLI. כל הכרטיסים בארכיטקטורה זו מיוצרים בטכנולוגיה של 16 ננומטרים. הסדרה הביאה תמיכה בטכנולוגיה GPU Boost 3.0 וכן תמיכה נרחבת במציאות מדומה, שכן השיפורים בביצועים במציאות המדומה ביחס לדור הקודם הם כפי 2. פיצ'רים חדשים בארכיטקטורת פסקל כוללים: תמיכה ב-CUDA גרסה ‎ 6.x תמיכה ב-DisplayPort ‎ 1.4 תמיכה ב-HDMI 2.0b תמיכה ב-HDCP ‎2.2 בהפעלה והזרמת תוכן מוגן ב-DRM ברזולוציית 4K (ליבות מקסוול GM200 ו-GM204 לא תמכו בגרסה זו, רק ליבת GM206 תמכה בזה) חצי דיוק ב-FP16 שמורצים בקצב מהיר פי 2 מ-FP32, בעוד שפעולות של FP64 מורצות בחצי מהמהירות בהתאמה. תמיכה ב-GPU Boost 3.0 Multi-Projection במקביל תמיכה בזכרונות GDDR5 ו-GDDR5X מספר ליבות הצללה : יחידות מיפוי טקסטורה : יחידות פלט רינדור מספר יחידות מעבדי ההזרמה. GeForce 800M GeForce 900 מדיה וקבצים בנושא GeForce 10 בוויקישיתוף ג'ואל ארוסקה, Nvidia’s Pascal GP100 GPU: massive bandwidth, enormous double-precision performance, ‏‏5 באפריל 2016 (באנגלית) Nvidia. "GTX 1050 Graphics Card". נבדק ב-18 באוקטובר 2016. {{cite web}}: (עזרה) Hagedoorn, Hilbert. "Palit GeForce GTX 1050 Ti KalmX Review - Introduction". נבדק ב-24 בפברואר 2017. {{cite web}}: (עזרה) "NVIDIA GeForce GTX 1050". techpowerup.com. "NVIDIA GeForce GTX 1050 Ti". techpowerup.com. Nvidia. "GTX 1060 Graphics Card". נבדק ב-18 באוגוסט 2016. {{cite web}}: (עזרה) Angelini, Chris. "Nvidia GeForce GTX 1060 6GB Review". נבדק ב-19 ביולי 2016. {{cite web}}: (עזרה) "NVIDIA GeForce GTX 1060 3 GB". techpowerup.com. "NVIDIA GeForce GTX 1060 6 GB". techpowerup.com. Nvidia. "GTX 1070 Graphics Card". נבדק ב-18 במאי 2016. {{cite web}}: (עזרה) Shrout, Ryan. "The GeForce GTX 1080 8GB Founders Edition Review - GP104 Brings Pascal to Gamers". אורכב מ-המקור ב-2016-05-18. נבדק ב-17 במאי 2016. {{cite web}}: (עזרה) "NVIDIA GeForce GTX 1070". techpowerup.com. Smith, Ryan. "Synthetics - The NVIDIA GeForce GTX 1080 & GTX 1070 Founders Editions Review: Kicking Off the FinFET Generation". נבדק ב-2016-07-21. W1zzard (17 במאי 2016). "Nvidia GeForce GTX 1080 8 GB". TechPowerUp. נבדק ב-17 במאי 2016. {{cite web}}: (עזרה) W1zzard (21 ביוני 2016). "Nvidia GeForce GTX 1080 SLI". TechPowerUp. נבדק ב-21 ביוני 2016. {{cite web}}: (עזרה) "NVIDIA GeForce GTX 1080". techpowerup.com. https://www.nvidia.com/en-us/geforce/products/10series/geforce-gtx-1080-ti/ "NVIDIA TITAN X Pascal". techpowerup.com. Nvidia. "NVIDIA TITAN X Graphics Card with Pascal". נבדק ב-21 ביולי 2016. {{cite web}}: (עזרה)
הבהלה לזהב (קלונדייק)

בהלת הזהב בקלונדייק הייתה נהירה המונית בשנים 1897–1899 אל מפגש הנהרות קלונדייק ויוקון ביוקון שבקנדה, בעקבות גילוי זהב במקום בשנת 1896. גילוי הזהב בקלונדייק באוגוסט 1896 התפרסם בעיתונים במקומות מרכזיים באמריקה והיה לנושא שיחה חם. הדבר הוביל לכך בשלוש השנים הבאות ניסו להגיע אל המקום כ-100,000 מהגרים מאזורים דרומיים ביבשת, במספר מסלולים שונים, שכללו חציית הרים ונהרות ולעיתים לקחו מספר שנים. הנהירה הייתה במיוחד אל דוסון סיטי, שאוכלוסייתה גדלה בשנים אלה מפחות מ-1,000 תושבים לכמה עשרות אלפים. בהתאם להוראות של המשטר הקנדי, על כל מהגר חלה החובה להביא אספקת מזון של שנה לפחות, בערך טון אספקה, כדי לא להגיע למצב של רעב המוני. נתון זה עיכב רבים מהמהגרים וגרם להם להפסיד בתחרות לכריית הזהב. גם אלו שהגיעו אל המקום נתקלו בקשיים, ביניהם - מציאת מקום לכרייה; אדמה קפואה שהקשתה על החפירה; מחסור במזון וציוד הכרחיים; ותחרותיות והתעסקות עם המקומיים ומהגרים אחרים. הנהירה ההמונית והתחרות בדרך למציאת הזהב גם גרמה למחלוקות רבות, הן בין המהגרים לבין עצמם, והן בינם לבין המקומיים. היא אף הובילה להעתקתם של אנשים מדרכים בהן עברו המהגרים אל אזורים סמוכים למושבות האינדיאנים, דבר שהוביל לעימותים ולמותם של רבים. הבהלה השפיעה רבות על הכלכלה באזור - רבים מבתי העסקים, כמו מלונות ובתי הארחה, שגשגו. השפעה ניכרת נוספת של הבהלה הייתה על שוק העץ, שהיה ציר מסחר מרכזי באותה התקופה. בנוסף, לא כל הנוהרים התעסקו בכרייה - רבים גם החלו לסחור באדמות הכרייה עצמן, ולתת לאחרים לעשות את עבודת הכרייה עבורם. בפועל, מעטים התעשרו כתוצאה מהבהלה לזהב. מתוך כ-100,000 מהגרים, רק כ-20,000 החלו לכרות זהב בפועל, ומתוכם רק כמה מאות מצאו זהב בכמות מספקת להצדיק את המסע. האירועים הגיעו לקיצם בשנת 1899, לאחר שהגיעו ידיעות על גילוי זהב במערב אלסקה. הדבר הוביל לנפילה דרסטית בכמות התושבים באזור. עם זאת, כריית הזהב נמשכה עד 1903; לאחר מכן, היא פסקה וחזרה לסירוגין. בהמשך הובא לאזור ציוד כריה מתקדם על ידי חברות גדולות ובמשך כמה עשרות שנים הופעלו שם מחפרי ענק. גם כיום (2024) עדיין כורים זהב רב באופן מסחרי ביוקון ואזור דוסון סיטי מהווה גם אתר תיירות. לאירועי בהלת הזהב בקלונדייק הייתה משמעות תרבותית ניכרת באמריקה הצפונית. האירועים תועדו בשירים, סיפורים, ספרים ותמונות. יום גילוי הזהב נחגג ביוקון עד ימים אלו. עלילת הסרט "הבהלה לזהב" של צ'רלי צ'אפלין מתרחשת על רקע בהלת קלונדייק; מיני-סדרה "קלונדייק" מתארת את מסעו וחייו של המהגר ביל הסקל בקלונדייק בתקופת הבהלה לזהב. ספרו של זול ורן "געש הזהב" מספר על האחים בן ראדל וסאמי סקים אשר ירשו מדודם בעלות על שטח לזיכיון זהב בקלונדיק. בין המהגרים היה גם ג'ק לונדון, מגדולי סופרי ההרפתקאות האמריקאים ומגדולי מתארי אלסקה. על רקע חוויותיו באלסקה כתב את ספריו הפופולריים ביותר, ביניהם פנג הלבן, קול קדומים, אודיסיאה בצפון, "הבהלה לזהב" ו"הרפתקאות סמוק בליו". נתיב צ'ילקוט מכרה אינדיפנדנס מדיה וקבצים בנושא הבהלה לזהב בוויקישיתוף הבהלה לזהב, באתר אנציקלופדיה בריטניקה (באנגלית) הבהלה לזהב בקלונדייק, שירות הפארקים הלאומיים של ארצות הברית
ניסה (פירושונים)

האם התכוונתם ל... ניסה – עיר עתיקה בטורקמניסטן בית שאן – ניסה-סקיתופוליס ניסה (פולין) – עיר בפרובינציית אופולה בפולין ניסה – השם הפולני של נהר נייסה ניסה (נהר)(אנ') – נהר בפולין, אחד מיובליו של האודר ניצה – עיר בצרפת
ניקלאס פייראבנד

ניקלאס פייראבנד (בגרמנית: Niklas Feierabend;‏ 28 באפריל 1997 - 1 במאי 2016) היה כדורגלן גרמני ששיחק בעמדת הקשר בקבוצת הנובר 96 מהבונדסליגה. בגיל 6 החל פייראבנד לשחק במחלקת הנוער של TuS וטברגן, ובגיל 8 עבר למחלקת הנוער של הנובר 96. ב-2 באפריל 2016 ישב לראשונה על ספסל הקבוצה הבוגרת של המועדון, במשחק ליגה נגד המבורג. ב-1 במאי 2016 נהרג פייראבנד בתאונת דרכים בעיירה ליד הנובר. באותה תאונה נהרגו שני בני אדם נוספים. מדיה וקבצים בנושא ניקלאס פייראבנד בוויקישיתוף ניקלאס פייראבנד, באתר Transfermarkt ניקלאס פייראבנד, באתר WorldFootball.net ניקלאס פייראבנד, באתר FootballDatabase.eu
אבל דאירה

אבל "אביי" דאירה (באנגלית: Abel "Abbey" Dhaira;‏ 9 בספטמבר 1987 – 27 במרץ 2016) היה כדורגלן אוגנדי ששיחק בעמדת השוער בקבוצות באוגנדה, ברפובליקה הדמוקרטית של קונגו, באיסלנד ובטנזניה ובנבחרת אוגנדה. דאירה החל את הקריירה המקצוענית שלו בקבוצת אקספרס האוגנדית, ממנה עבר ל-URA. בהמשך עבר לוויטה קלאב מהרפובליקה הדמוקרטית של קונגו. בחודש ינואר 2011 חתם באיי. בי. וי. מליגת העל האיסלנדית. ב-11 במאי 2011 ערך את הופעת הבכורה שלו במועדון, כששיחק 90 דקות בניצחון 1-0 על ואלור במסגרת המחזור השלישי בליגה. בתחילת שנת 2013 עבר בהעברה חופשית לקבוצת סימבה הטנזנית, ובחודש ינואר 2014 חזר לאיי. בי. וי.. דאירה ערך 13 הופעות בנבחרת אוגנדה. את הופעת הבכורה שלו בנבחרת ערך בשנת 2009. ב-27 במרץ 2016 נפטר דאירה מסרטן הקיבה ברייקיאוויק שבאיסלנד. אבל דאירה, באתר Transfermarkt אבל דאירה, באתר Soccerway אבל דאירה, באתר National Football Teams ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבל דאירה".
הגלקסיה הננסית שדרית

הגלקסיה הננסית שדרית היא גלקסיה ננסית אליפטית אשר נמצאת בקבוצת הכוכבים שדרית, סמוך לגבול עם קבוצת הכוכבים ירכתי הספינה, כ-3.25 מעלות מצפון-מזרח לכוכב קאנופוס על הקו המחבר בינו ובין הכוכב טאו בירכתי הספינה. הגלקסיה התגלתה בשנת 1977 בעזרת טלסקופ שמידט באוסטרליה, והיא נמצאת במרחק של כ-340,000 שנות אור ממערכת השמש. בהירותה של הגלקסיה היא מדרגה 11 ולא קל להבחין בה, שכן היא סמוכה למישור הדיסקה של שביל החלב והיא נראית כמו אזור צפוף יחסית של כוכבים חלשים מאוד, כך שקשה להבדיל בינה ובין שביל החלב עצמו. הגלקסיה היא גלקסיית לוויין של שביל החלב והיא מתרחקת ממנו במהירות של כ-230 ק"מ בשנייה. קוטרה הזוויתי של הגלקסיה הוא כ-23.4 דקות קשת שממרחקה שקול לקוטר של כ-2,300 שנות אור, כ-2.3 אחוז מקוטרה של גלקסיית שביל החלב ומסתה כ-‎3.5×107‎ מסות שמש, כ-100 מיליוניות ממסת שביל החלב. מסת הכוכבים הנראים שבה היא רק מעט יותר ממיליון מסות שמש, כלומר רק כשליש האחוז ממסתה הכוללת וכל השאר הוא חומר אפל שטיבו אינו ידוע. רוב הכוכבים בגלקסיה נוצרו לפני 7 מיליארד שנים, אף שהיא גם חוותה התפרצויות של יצירת כוכבים אשר התרחשו לפני 13-3 מיליארד שנים. הגלקסיה נשארה שקטה במשך 4 מיליארד שנים לאחר ההתפוצצות הראשונה של יצירת כוכבים שהתרחשה בה. שביל החלב מפעיל כוחות גאות אשר משפיעים על הגלקסיה. מדיה וקבצים בנושא הגלקסיה הננסית שדרית בוויקישיתוף הגלקסיה הננסית שדרית, בבסיס הנתונים SIMBAD לגרמי שמיים אסטרונומיים SEDS: Carina Dwarf Galaxy NED: Carina Dwarf Galaxy M. G. Walker, M. Mateo, E. W. Olszewski, O. Y. Gnedin, X. Wang, B. Sen & M. Woodroofe: Velocity Dispersion Profiles of Seven Dwarf Spheroidal Galaxies, The Astrophysical Journal, Vol. 667, Iss. 1, p. L55 (2007) T. J. L. de Boer, E. Tolstoy, B. Lemasle, A. Saha, E.W. Olszewski, M. Mateo, M.J. Irwin, & G. Battaglia: The episodic Star Formation History of the Carina Dwarf Spheroidal Galaxy, Astronomy & Astrophysics, Vol. 572, id. A10, (2014)
BDF-3299

BDF-3299 היא גלקסיה בעלת הסחה לאדום של 7.109 z {\displaystyle z} ומרחקה מכדור הארץ הוא 12.9 מיליארד שנות אור. עד לגילוי גלקסיה GN-108036, היא הייתה הגלקסיה הרחוקה ביותר הידוע. BDF-3299, בבסיס הנתונים SIMBAD לגרמי שמיים אסטרונומיים
ויליאם מקגונגל

וויליאם טופז מקגונגל (באנגלית: William Topaz McGonagal;‏ מרץ 1825 – 29 בספטמבר 1902) היה אורג, משורר ושחקן סקוטי. הוא זכה למוניטין בתור משורר גרוע במיוחד, אשר לא קיבל הכרה, או תשומת לב, עבור עבודתו. הוא כתב כ-200 שירים, ביניהם הידועים לשמצה "אסון גשר טיי" ו"הלוויתן המפורסם מטיי", אשר נחשבים מבין הקטעים הגרועים ביותר בספרות האנגלית. מקגונגל נתפס בעיני רבים כמשורר הגרוע ביותר בהיסטוריה הבריטית. הפרסום של מקגונגל נובע מההשלכות ההומוריסטיות של השירה האיומה שלו, שנבעה מן המקצבים הלא מתאימים ואוצר המילים הדל שלו. עבודתו היא בלדות על אירועים וטרגדיות גדולים, והופץ בין האוכלוסייה המקומית בכרוזים. הדמות מינרווה מקגונגל בספר "הארי פוטר" קרויה על שמו. מדיה וקבצים בנושא ויליאם מקגונגל בוויקישיתוף אתר האינטרנט הרשמי של ויליאם מקגונגל קורות חיים באתר האינדפנדנט ויליאם מקגונגל, באתר "Find a Grave" (באנגלית) Professor McGonagall By J.K. Rowling ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
חלוקה

האם התכוונתם ל... חלוקה (תורת הקבוצות) – בתורת הקבוצות, חלוקה של קבוצה לתתי קבוצות זרות. חילוק – אחת מארבע פעולות החשבון חלוקה (קומבינטוריקה) – הצגה של מספר כסכום. חלוקה של תאים בביולוגיה - פליגה ביצורים פרוקריוטיים, תאי יצורים איקריוטיים יעברו מיטוזה או מיוזה. ראו גם מחזור התא. כספי החלוקה – הכסף שהעבירו יהודי הגולה ליהודי היישוב הישן. חלוקה בנטל – מושג ישראלי שברובו מתייחס לצורך בגיוס חובה לצה"ל של כלל הקבוצות הקיימות בישראל, וזאת לצורך נשיאה שווה בנטל. תוכנית החלוקה – תוכנית שהציעה ועדת אונסקו"פ מטעם האו"ם לחלוקת שטח המנדט הבריטי על ארץ ישראל לשתי מדינות, יהודית וערבית, ולשטח בינלאומי
GN-108036

GN-108036 היא גלקסיה רחוקה שנתגלתה ואושרה על ידי טלסקופ סובארו ומצפה הכוכבים קק שבהוואי. המחקר שלה הושלם גם על ידי טלסקופ החלל האבל וטלסקופ החלל שפיצר. לאחר ההתגלתה, היא הוכרזה כגלקסיה הרחוקה ביותר במקום BDF-3299. בשנת 2012 התגלתה גלקסיה SXDF-NB1006-2 שהיא רחוקה עוד יותר. הגלקסיה בעלת הסחה לאדום של 7.2 z {\displaystyle z} , כלומר שלאור לקח 12.9 מיליארד שנים להגיע לכדור הארץ, הווה אומר שהיא נוצרה 750 מיליון שנה לאחר המפץ הגדול. גלקסיה זו מייצרת כוכבים בשיעור גבוה, של כ-100 מסות שמש בשנה. GN-108036, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
צבגון הבריכה

צבגון הבריכה או צַבְגּוֹן תָּווּי (שם מדעי: Trachemys scripta) הוא מין במשפחת צבים ביצתיים שבסדרת הצבים החי בטבע ביצות באמריקה הצפונית, אך גם הופץ ברחבי העולם כמין פולש, עקב היותו חיית מחמד מוצלחת וקלה לגידול. הצבגון חי בביצות והוא בעל מאפיינים העוזרים לו לחיות במים: שריונו מעוגל ושטוח ובעל קשקשים חומים-ירוקים, נחיריו גדולים והוא מסוגל לעצור את נשימתו לזמן ממושך מתחת למים. הראש קטן ומפוספס בפסים ירוקים או צהובים לאורך הראש עם כתם אדום או צהוב באזור האוזן. הוא קטן מאוד ואורכו 13-25 ס"מ. הוא חי בנהרות, אגמים וביצות שונים בארצות הברית עד מקסיקו. מזונו מורכב מרכיבים מהחי והצומח. לצבגון הבריכה יש שלושה תת-מינים. הצבגון צהוב האוזן והצבגון אדום האוזן מתרבים ביניהם לעיתים ויוצרים מיני כלאיים: צבגון צהוב אוזן (Trachemys scripta scripta) צבגון אדום-אוזן (Trachemys scripta elegans) - הופץ בישראל כמין פולש צבגון קומברלנד (Trachemys scripta troostii) מדיה וקבצים בנושא צבגון הבריכה בוויקישיתוף צבגון הבריכה, באתר ITIS (באנגלית) צבגון הבריכה, באתר NCBI (באנגלית) צבגון הבריכה, באתר Animal Diversity Web (באנגלית) צבגון הבריכה, בבסיס הנתונים ARKive (באנגלית) צבגון הבריכה, באתר האנציקלופדיה של החיים (באנגלית) צבגון הבריכה, באתר GBIF (באנגלית) צבגון הבריכה באתר הרשימה האדומה של IUCN צַבְגּוֹן תָּווּי במילון בעלי חיים: נכר (תשל"ב), 1972, באתר האקדמיה ללשון העברית
אומהה (פירושונים)

האם התכוונתם ל... אומהה – העיר הגדולה ביותר במדינת נברסקה שבארצות הברית חוף אומהה – שם קוד שניתן לאחד מחמשת החופים שבהם נחתו מהים בעלות הברית במסגרת הפלישה לנורמנדי אומהה הולדם – משחק קלפים השייך לקבוצת משחקי הפוקר
לטאות קולר

לטאות קולר (שם מדעי: Crotaphytidae) היא משפחה בת 12 מינים של לטאות החיות במדבריות דרום ארצות הברית ובמקסיקו והם קרובותיהם הרחוקות של האיגואנה. לטאות אלה בעלות לסתות גדולות, עיניים גדולות וחדות, שורה של פסים כהים על צווארם, המשווים לה מראה של קולר, וזנב ארוך. מזונם הוא קרניבורים והם אוכלים בעיקר חרקים, אך גם לטאות אחרות וחולייתנים קטנים אחרים. הם חסרות בלוטות קוצניות על ראשם וגופם. במשפחה זו 2 סוגים ו-12 מינים: משפחת לטאות קולר (Crotaphytidae) סוג לטאה נמרית (Gambelia) מין Gambelia copeii מין Gambelia sila מין Gambelia wislizenii סוג לטאת קולר (Crotaphytus) מין Crotaphytus antiquus מין Crotaphytus bicinctores מין לטאת קולר מצויה (Crotaphytus collaris) תת-מין Crotaphytus collaris auriceps תת-מין Crotaphytus collaris baileyi תת-מין Crotaphytus collaris collaris תת-מין Crotaphytus collaris fuscus תת-מין Crotaphytus collaris melanomaculatus מין Crotaphytus dickersonae מין Crotaphytus grismeri מין Crotaphytus insularis מין Crotaphytus nebrius מין Crotaphytus reticulatus מין Crotaphytus vestigium מדיה וקבצים בנושא לטאות קולר בוויקישיתוף לטאות קולר, באתר ITIS (באנגלית) לטאות קולר, באתר Animal Diversity Web (באנגלית) לטאות קולר, באתר האנציקלופדיה של החיים (באנגלית) לטאות קולר, באתר GBIF (באנגלית)
וילת בית ג'וברין

וילת בית ג'וברין הוא בית מגורים מפואר מדרום מערב לקיבוץ בית גוברין ששימש, לאחר הקמתו, למגורי משפחת אל-עזי. בתקופת מלחמת העצמאות ישבה בוילה מפקדה מצרית ובהמשך נוהלו במקום השיחות בין ישראל למצרים לפתרון בעיית כיס פלוג'ה. שימש תקופת מה כבסיס צבאי ונכון ל-2016 המקום נטוש. מוגדר כאתר מורשת מטעם המועצה לשימור אתרי מורשת בישראל (על אף שאין במקום שלט מטעם המועצה). הוילה נבנתה על ידי שייח' עבדאללה אל-עזי עבור משפחתו. שבט אל-עזי הגיעו לשפלת יהודה מהר חברון וחלק מחבריו התיישב בכפר בית ג'יברין. בתקופה העות'מאנית רכשו קרקעות רבות בסביבת מגוריהם. עם תחילת תקופת המנדט (1917 עד 1948) עזבה המשפחה את הכפר והקימה כקילומטר מערבית משם כפר משלה. הכפר כלל כ-8 בתים והווילה של שייח' עבדאללה היה המפואר ביניהם. בניינים ידועים נוספים בכפר הם בית הקשתות ובית הרופא. הקמת הוילה והכפר נעשתה במסגרת עסקה עם הבריטים במיסגרתה החכיר שייח' עבדאללה לבריטים שטח אדמה מצפון לכפר להקמתה של משטרת בית ג'וברין ובתמורה סיפקו הבריטים חשמל ומים לכפר. שייח' עבדאללה עסק רבות בנדל"ן ובין השאר מכר קרקעות, בשפלת יהודה, לקק"ל ומסיבה זו נרצח ב-1946[דרוש מקור]. ב-1948 פלשה החטיבה המצרית הרביעית (בפיקוד הקולונל הסודני סייד טהא שכונה ה"נמר הסודני") לאזור פלוג'ה. אחת מיחידות החטיבה גרשה את בני המשפחה והקימה בוילה מפקדה צבאית. במהלך אוקטובר 1948 פעל צה"ל לנתק ולכתר את החטיבה. כחלק מתהליך הידוק הכיתור כבשה חטיבה 8 ב-27 באוקטובר 1948 את המשטרה ואת הוילה תוך שהמצרים נסוגים מערבה. במהלך חודש נובמבר 1948 שימשה הוילה כאתר לשיחות בין ישראל למצרים לפתרון את בעיית כיס פלוג'ה. אחד מהמשתתפים במשא ומתן היה גמאל עבד אל נאצר (לכן נקראת הוילה גם בשם "הוילה של נאצר"). לאחר כישלון השיחות המשיכו כוחות צה"ל לשבת במקום על מנת להמשיך במצור על הכיס. לאחר מלחמת העצמאות שימש המקום כבסיס צבאי מספר שנים עד נטישתו. בשנות ה-70 נהרסו שישה משמונת בתי הכפר. הוילה נמצאת על שביל ישראל. מבנה בן 3 קומות: קומה תחתונה ובה חדר גדול וחדר קטן. בחדר הגדול קיימת תוספת מאוחרת של תמיכות ברזל למניעת קריסת המבנה. קומה ראשונה ובה סלון גדול עם תקרה גבוהה ו-2 חדרים צדדיים. מהסלון יציאה מוגבהת למרפסת ולחצר. קומת הגג אליה עולים בגרם מדרגות חיצוני. גג שטוח ועל חלקו בנוי חדר בגודל בינוני. הבית בנוי מאבני גזית מסותתות משני דגמים: סיתות חיצוני גס וסיתות עדין בחלק העליון. פתחי הבית מרובעים (בניגוד לבניה המקובלת של קשתות). משקופי הפתחים (חלונות ודלתות) נבנו מאבנים שנתמכו על ידי אבן הראשה. מסביב לבית ניכרים שרידים של טרסות ועצי פרי שהיו חלק מבוסתן. מדיה וקבצים בנושא וילת בית ג'וברין בוויקישיתוף גילי סופר, וילה מהאגדות, באתר ynet, 3 באוגוסט 2003 למה קוראים לוילה העזובה ״הוילה של נאצר״ ?, באתר "נטוש", 30 במאי 2015 הוילה של נאצר, סרטון באתר יוטיוב חלק מהמגורשים התיישבו בכפר אל עזי
פוליצרוטיים

פוליצרוטיים (שם מדעי: Polychrotinae) היא משפחה של לטאות החיות ביערות אמריקה הדרומית ואמריקה המרכזית על עצים וקרובי משפחתם של האנוליסיים (Dactyloidae). בעבר גם היו חלק ממשפחה זו. במשפחה זו רק סוג אחד קיים - איגואנה ארוכת רגל (Polychrus) ובו 8 מינים. מינים אלה מזכירים אנוליסים מהסוגים Anolis וNorops. והם לטאות דקות בעלות גוף ירוק וזרועות ארוכות וחיות על ענפי העצים ביערות. הם ניזונים מחרקים שהם מוצאים וחוטפים במהירות. משפחה פוליצרוטיים (Polychrotinae) סוג ומין יחיד Afairiguana avius - נכחד סוג איגואנה ארוכת רגל (Polychrus) מין Polychrus acutirostris מין Polychrus femoralis מין Polychrus gutturosus מין Polychrus jacquelinae מין Polychrus liogaster מין Polychrus marmoratus מין Polychrus peruvianus מדיה וקבצים בנושא פוליצרוטיים בוויקישיתוף פוליצרוטיים, באתר ITIS (באנגלית) פוליצרוטיים, באתר NCBI (באנגלית) פוליצרוטיים, באתר האנציקלופדיה של החיים (באנגלית) פוליצרוטיים, באתר GBIF (באנגלית)
הבני

הבני או תוכי אהבה (שם מדעי: Agapornis) הוא סוג תוכים ממשפחת הדרראים החיים באפריקה שמדרום לסהרה ומין אחד חי במדגסקר. ההבני הוא קטן, גופו ירוק ברובו, ראשו אפור עד ורוד ומקורו קטן וכהה. שמו מרמז על התנהגותו המונוגומית שכן פרטים בטבע נצפים יושבים זה מול זה במשך רגעים ממושכים על הענף. כמרבית התוכים הוא ניזון בעיקר מפירות, ירקות, עשבים וזרעים. תזונתם של כמה מהמינים מתבססת על חרקים שונים הנמשכים כמותם לתאנים. זן אחד ניזון רק מתאנים צעירות, דבר המקשה על גידולם בשבי. תוכי זה נפוץ בערבות אפריקה, באזורים הסמוכים למקורות מים ומשמש כחיית מחמד נפוצה ברחבי העולם. הוא אינו מסוגל לבטא מילים אך ניכר באינטליגנציה גבוהה. בדומה לרוב התוכים בשבי הוא מקבל צבעים שונים וכך מופיעים גם בגרסאות כחולות, אדמדמות ולבנות. תוחלת חייו בשבי נעה בין 10–15 שנים. בסוג 9 מינים: הבני צהוב ענק (Agapornis personatus) הבני שחור כיפה (אנ') (Agapornis fischeri) הבני ורוד פנים (Agapornis roseicollis) הבני ליליאני (Agapornis lilianae) הבני שחור לחי (Agapornis nigrigenis) הבני שחור כנף (Agapornis taranta) (אנ') הבני אדום ראש (Agapornis pullarius) (אנ') הבני אפור ראש (Agapornis canus) (אנ') הבני שחור קולר (Agapornis swindernianus) מדיה וקבצים בנושא הבני בוויקישיתוף הבני, באתר אנציקלופדיה בריטניקה (באנגלית) הבני, באתר ITIS (באנגלית) הבני, באתר NCBI (באנגלית) הבני, באתר GBIF (באנגלית) הניו יורק טיימס, ההבנים נעזרים במקורם כדי לטפס על קירות, באתר הארץ, 23 במאי 2022
הבני ורוד-פנים

הבני ורוד-פנים (שם מדעי: Agapornis roseicollis) הוא מין של תוכי המצוי באפריקה הטרופית ושייך לסוג תוכי אהבה ממשפחת. תוכי קטן יחסית באורך 17–18 ס"מ ומוטת כנפיים של 106 מ"מ בממוצע. הוא בעל נוצות ירוקות בהירות עם ראש בצבע אפרסק שנתן לו את שמו, כשהמצח יותר כהה משאר הפנים. העין בעלת פס לבן מסביבה והמקור אפור. השת כחול והרגליים ורודות בהירות. התוכי חי בלהקות קטנות בדרומה של אפריקה באנגולה, נמיביה, בוצוואנה ודרום אפריקה. הוא חי עד גובה 1,600 מ' מפני הים ומצוי בחורשות, סוואנות, אזורים תת-מדבריים וכן ליד מקורות מים, להם הוא זקוק כדי לשתות. הוא מצוי גם בערים אפריקניות רבות ומסתגל אליהן במהירות. הוא ניזון מפירות שונים ומזרעים, אותם הוא מפצח במקורו. מין זה ידוע כתוכי-מחמד מבוקש ובעבר נלכדו רבים ממנו למטרה זו. עם זאת, כיום התוכי מוגן, אסור לסחור בו ומצב השימור שלו הוא ללא חשש. הפרטים המגודלים בשבי מגוונים יותר בצבעיהם ויכולים להופיע גם בירוק כהה, כחול או אפור. גם בשבי הם ניזונים מזרעים. קשה מאוד להרבות אותם בשבי. תת-מינים: Agapornis roseicollis catumbella Agapornis roseicollis roseicollis מדיה וקבצים בנושא הבני ורוד-פנים בוויקישיתוף הבני ורוד-פנים, באתר ITIS (באנגלית) הבני ורוד-פנים, באתר NCBI (באנגלית) הבני ורוד-פנים, באתר Animal Diversity Web (באנגלית) הבני ורוד-פנים, באתר GBIF (באנגלית) מעיין אילון-אשכנזי, אורי ברמן, ד"ר יונת אשחר, מכון דוידסון לחינוך מדעי, ‏מפתיע: הדרך הייחודית שבה מטפסת ציפור האהבה, באתר ‏מאקו‏, 5 ביוני 2022 הבני ורוד-פנים באתר הרשימה האדומה של IUCN
גיאגינסקאיה

גיאגינסקאיה (ברוסית: Гиагинская, באדיגית: Джэджэ) היא עיירה (станица) ברוסיה בצפון הרי קווקז, ממוקמת ברפובליקת אדיגיה, 33 קילומטר צפונית למייקופ. העיירה הוקמה ב-1862 על ידי הקוזאקים של קובן. בעיירה יש תחנת רכבת ומוזיאון המספר את סיפורה של גיאגינסקאיה. מדיה וקבצים בנושא גיאגינסקאיה בוויקישיתוף ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
טרופידוריים

טרופידוריים (שם מדעי: Tropiduridae) היא משפחת לטאות דרום אמריקאיות המזכירות במראם איגואנות קטנות. לטאות אלה חיות ברחבי אמריקה הדרומית וכן באיים טרינידד ואיי גלאפגוס במגוון בתי גידול חמימים, צחיחים ואף באזורים קרים כמו בארץ האש ובמורדות הרי האנדים. הטרופידוריים בעלות קשקשים קוצניים קצרים על גופם והם טפסני עצים וסלעים. הם ניזונים מחרקים קטנים וגם מעלים ופירות. רובם הגדול מטילים ביצים אך חלקם משריצי ולדות (אנ'). משפחת טרופידוריים (Tropiduridae) סוג לטאת לבה (Microlophus) סוג Eurolophosaurus סוג Plica סוג Stenocercus סוג ומין יחיד Strobilurus torquatus סוג Tropidurus סוג Uracentron סוג ומין יחיד Uranoscodon superciliosus לטאת לבה גלאפגוס מדיה וקבצים בנושא טרופידוריים בוויקישיתוף טרופידוריים, באתר ITIS (באנגלית) טרופידוריים, באתר NCBI (באנגלית) טרופידוריים, באתר Animal Diversity Web (באנגלית) טרופידוריים, באתר האנציקלופדיה של החיים (באנגלית) טרופידוריים, באתר GBIF (באנגלית)
איגואנות מדגסקר

איגואנות מדגסקר (שם מדעי: Opluridae) היא משפחה בת 8 מינים של לטאות האנדמיות לאי מדגסקר שבאוקיינוס ההודי ליד חופי אפריקה וקרובות משפחתם של האיגואנות. לטאות אלה הן מהמינים הקדומים ביותר הקיימים במדגסקר, שריד מתקופה לפני כ-140 מיליון שנה כאשר מדגסקר הייתה חלק מיבשת אפריקה. לטאות אלה בינוניות בגודלם עד אורך 40 ס"מ ונראות כמו חרדוניים בעלי זנב קשקשים קוצני. לחלקם ישנה ציצת קשקשים מאחורי ראשם. במינים רבים ישנה דו-צורתיות זוויגית והזכרים הגדולים יותר עוטים צבעי ראווה להרשמת הנקבות. הם חיים בעיקר על הקרקע, אם כי כמה מינים חיים בין העצים ומחפשים חרקים או לטאות קטנות. כל המינים מטילי ביצים. משפחת איגואנות מדגסקר (Opluridae) סוג כלרודון (Chalarodon) מין כלרודון מדגסקרינסיס (Chalarodon madagascariensis) מין Chalarodon steinkampi סוג איגואנה מלגשית (Oplurus) מין איגואנת צווארון מלגשית (Oplurus cuvieri) מין Oplurus cuvieri מין Oplurus cyclurus מין Oplurus fierinensis מין Oplurus grandidieri מין איגואנת דומריל מלגשית (Oplurus quadrimaculatus) מדיה וקבצים בנושא איגואנות מדגסקר בוויקישיתוף איגואנות מדגסקר, באתר ITIS (באנגלית) איגואנות מדגסקר, באתר NCBI (באנגלית) איגואנות מדגסקר, באתר האנציקלופדיה של החיים (באנגלית) איגואנות מדגסקר, באתר GBIF (באנגלית)
איגואנה מלגשית

איגואנה מלגשית (שם מדעי: Oplurus) הא סוג של לטאות קוצניות ממשפחת איגואנות מדגסקר ובו 6 מינים. לטאות אלה חיות רק באי מדגסקר ומזכירות חרדונים בעלי זנב קוצני קשקשי. לטאות אלה חיות בעיקר על הקרקע החולית במדגסקר ומטילות ביצים בין החולות על הקרקע. הן טורפות חרקים ולטאות קטנות שהן תופסות. סוג איגואנה מלגשית (Oplurus) מין איגואנת צווארון מלגשית (Oplurus cuvieri) מין Oplurus cuvieri מין Oplurus cyclurus מין Oplurus fierinensis מין Oplurus grandidieri מין איגואנת דומריל מלגשית (Oplurus quadrimaculatus) מדיה וקבצים בנושא איגואנה מלגשית בוויקישיתוף איגואנה מלגשית, באתר ITIS (באנגלית) איגואנה מלגשית, באתר NCBI (באנגלית) איגואנה מלגשית, באתר GBIF (באנגלית)